ফিনলেণ্ডত অনুষ্ঠিত বিশ্ব এথলেটিকছ চেম্পিয়নশ্বিপৰ ২০ অনূৰ্ধ্ব ৪০০ মিটাৰত স্বৰ্ণ পদক অৰ্জন কৰি ইতিহাস সৃষ্টিৰে সমগ্ৰ দেশলৈ গৌৰৱ কঢ়িয়াই অনা হিমা দাসৰ প্ৰশংসাত পঞ্চমুখ হৈ পৰিছে দেশৰ প্ৰাক্তন দৌৰবিদ পি টি উষা।
কলকাতাৰ পৰা প্ৰকাশিত আগশাৰীৰ সংবাদপত্ৰ আজকালৰ সৈতে হোৱা এটি আছুতীয়া সাক্ষাৎকাৰত 'পায়েলি এক্সপ্ৰেছ' উষাই হিমাৰ শেহতীয়া সাফল্যক ভূয়সী প্ৰশংসা কৰে।
"অসম কন্যাৰ স্বপ্নৰ দৌৰৰ দিনা ফিনলেণ্ডত উপস্থিত আছিলো। অবিশ্বাস্য দৌৰ ! এথলেটিকছৰ সৈতে জড়িত হোৱাৰ ৪০ বছৰৰো বেছি হ'ল। দেশে-বিদেশে অনেক ভাৰতীয় এথলেটৰ দৌৰ দেখিছো। কিন্তু আন কোনো ভাৰতীয়ই এই ধৰণে দৌৰিব পৰা নাই। হিমাৰ মুখত প্ৰবল আত্মবিশ্বাস আছে,"-পি টি উষাই এনেদৰে হিমা সম্পৰ্কত নিজৰ অভিব্যক্তি প্ৰকাশ কৰিছে।
আন্তঃৰাষ্ট্ৰীয় পৰ্যায়ত খ্যাতিমান দৌৰবিদ পি টি উষাই স্বৰ্ণকন্যা খ্যাত হিমা দাস সম্পৰ্কত প্ৰকাশ কৰা এনে উৎসাহজনক মন্তব্যই স্বাভাৱিকতে খেলুৱৈগৰাকীৰ লগতে সমগ্ৰ দেশবাসী তথা অসমবাসীক আলোড়িত কৰি ৰাখিব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
